România a rămas fără reprezentante la turneul WTA de la Roma, după ce Irina Begu a pierdut meciul din „optimi” contra americancei Danielle Collins, în două seturi, cu 6-0, 6-3.
Irina Begu, care în turul al treilea trecuse de belgianca Elise Mertens cu 6-0, 6-2, nu a putut să îi țină piept americancei de pe locul 15 mondial, fiind învinsă la capătul unui meci care a durat puțin peste o oră.
Singurul meci direct anterior dintre Collins şi Begu a fost câştigat categoric de americancă, în 2018, în primul tur la Miami, cu 6-1, 6-1.
Pentru prezența în „optimi”, Irina Begu va primi un cec de 52.480 de euro şi 120 de puncte WTA.